b'\n_START_ARTICLE_\n\xce\xa0 (film)\n_START_SECTION_\nZgodba\n_START_PARAGRAPH_\nFilm govori o matemati\xc4\x8dnem geniju Maximillianu Cohenu. Max kot strokovnjak s podro\xc4\x8dja teorije \xc5\xa1tevil razpravlja o tem, da lahko vse v naravi razumemo skozi \xc5\xa1tevila, in \xc4\x8de jih izri\xc5\xa1emo pravilno, se bodo pojavili vzorci. I\xc5\xa1\xc4\x8de vzorce V dogodkih na borzi i\xc5\xa1\xc4\x8de in za mno\xc5\xbeico podatkov s pomo\xc4\x8djo doma izdelanega superra\xc4\x8dunalnika Evklid uporablja milijarde in milijarde spremenljivk._NEWLINE_Na za\xc4\x8detku filma Max pripoveduje o \xc4\x8dasu svoje mladosti, ko je hotel gledati neposredno v sonce, \xc4\x8deprav ga je mati opozarjala naj tega ne po\xc4\x8dne. Tako si je zelo po\xc5\xa1kodoval o\xc4\x8di in zdravniki niso bili prepri\xc4\x8dani ali se mu bodo pozdravile. S\xc4\x8dasoma so se pozdravile vendar je ga je za\xc4\x8dela boleti glava. Glavoboli so ga pripeljali na rob blaznosti in zaradi bole\xc4\x8din je ve\xc4\x8dkrat omedlel. Trpel je tudi zaradi skrajne paranoje, ki se je kazala v groze\xc4\x8dih halucinacijah, in motnjah socialne fobije._NEWLINE_Max pri svojem delu za\xc4\x8dne na podlagi Evklidovih ra\xc4\x8dunov z borznimi napovedovmi. Med tiskanjem izbir se Evklid nenadoma sesuje, \xc5\xa1e prej pa izpljune 216-mestno \xc5\xa1tevilo, ki ni videti ni\xc4\x8d drugega kot naklju\xc4\x8den niz. Razo\xc4\x8daran vr\xc5\xbee stran izpisek \xc5\xa1tevila. Naslednje jutro preveri finan\xc4\x8dne strani in vidi, da so bile nekatere vrednosti, ki jih je naredil Evklid, natan\xc4\x8dne. Obupno i\xc5\xa1\xc4\x8de izpis, vendar ga ne more najti._NEWLINE_Max se dru\xc5\xbei edino s Solom Robesonom, svojih starej\xc5\xa1im matemati\xc4\x8dnim mentorjem, ki je nagradil Maxa za njegovo delo. Sol je bil v svojih mlaj\xc5\xa1ih letih vodilna oseba pri raziskovanju narave pi-ja, vendar je odnehal zaradi razlogov, ki kasneje postanejo jasnej\xc5\xa1i. Zaradi izgube so\xc4\x8dustvuje z Maxom, vendar se razburi, ko Max omeni niz \xc5\xa1tevil pri vpra\xc5\xa1anju, \xc4\x8de je bil dolg 216 mest. Ko ga Max vpra\xc5\xa1a o nizu, Sol namigne, da je pri\xc5\xa1el do enakega \xc5\xa1tevila \xc5\xbee mnogo let prej. Maxa prosi naj se umiri in naj si da malo mira._NEWLINE_V kavarni Max sre\xc4\x8da Lennyja Meyerja, hasidskega Juda, ki matemati\xc4\x8dno raziskuje Toro. Lenny mu poka\xc5\xbee nekaj preprostih gematrij in mu pojasni, da nekateri ljudje verjamejo v to, da je Tora niz \xc5\xa1tevil, ki tvorijo kod, ki ga je poslal bog. Maxa za\xc4\x8dne zanimati, ko spozna, da je nekaj zamisli o \xc5\xa1tevilih, o katerih govori Lenny, podobnih resni\xc4\x8dnim matemati\xc4\x8dnim teorijam, na primer Fibonaccijevo zaporedje. Lenny omeni tudi, da on in njegovi tovari\xc5\xa1i i\xc5\xa1\xc4\x8dejo 216-mestno \xc5\xa1tevilo, ki se vseskozi ponavlja v besedilu Tore. Max se odlo\xc4\x8di, da bo prenehal z delom o borznem trgovanju, in bo za\xc4\x8del pomagati Lennyju._NEWLINE_Maxa preganjajo tudi agenti podjetja z Wall Streeta, ki se zanimajo za njegovo delo iz finan\xc4\x8dnih razlogov. Ena od agentov, Marcy Dawson, ponudi Maxu nov mo\xc4\x8dan ra\xc4\x8dunalni\xc5\xa1ki \xc4\x8dip v zameno za rezultate njegovega dela. Max vztraja da ga dobi\xc4\x8dek ne zanima, vendar vzame \xc4\x8dip, da bi si z njim pomagal pri svojem novem raziskovanju Tore._NEWLINE_Max je uporabil visoko razviti \xc4\x8dip v Evklidu in za\xc4\x8del analizirati matemati\xc4\x8dne vzorce v Tori. Evklid se je spet sesul in \xc5\xa1e enkrat izpljunil 216-mestno \xc5\xa1tevilo. Ko ra\xc4\x8dunalnik \xc5\xa1tevila ne more izpisati, ga Max za\xc4\x8dne pisati na roko. Med pisanjem Max spozna, da vzorec pozna, pri tem nenadoma do\xc5\xbeivi intenzivni trenutek samorealizacije in omedli. Od tedaj naprej je jasnoviden in si lahko predstavlja vzorce borznega trga, ki jih je iskal. Tudi njegovi glavoboli postanejo mo\xc4\x8dnej\xc5\xa1i, odkrije pa tudi \xc4\x8dudno \xc5\xbeilasto nabreklino, ki se razteza iz njegove desne sence._NEWLINE_Naslednji dan \xc4\x8dasopisi poro\xc4\x8dajo da se je borza sesula in da je finan\xc4\x8dni svet v kaosu zaradi nerazlo\xc5\xbeljivih padcev vrdnosti. Na obisku Maxa Sol posvari, da je skrivnostno 216-mestno \xc5\xa1tevilo ve\xc4\x8d kot si Max lahko zamisli, in da ima morda mo\xc4\x8dan vpliv nanj. Sol vztraja, da je zaradi poskusa razumevanja \xc5\xa1tevila pred leti do\xc5\xbeivel \xc5\xa1ok, vendar Max jezno ovr\xc5\xbee njegovo zaskrbljenost kot strahopetnost._NEWLINE_Marcy Dawson in njeni sluge zgrabijo Maxa na ulici, ter ga posku\xc5\xa1ajo prisiliti naj pojasni 216-mestno \xc5\xa1tevilo. Na\xc5\xa1li so izvirni izpisek in ga sku\xc5\xa1ali uporabiti pri manipulaciji z borznim trgovanjem za svoje koristi. Vendar zaradi nerazumevanja \xc5\xa1tevila, so nevede zlomili borzo. Lenny in njegov prijatelj Hasidim re\xc5\xa1itata Maxa, vendar kmalu od njega podobno zahtevata naj jima da \xc5\xa1tevilo. Verjameta da je \xc5\xa1tevilo namenjeno njima in napoveduje mesijansko dobo. Max to odkloni in vztraja pri tem, da neglede na izvor \xc5\xa1tevila, se je razkrilo le njemu._NEWLINE_Na robu blaznosti Max do\xc5\xbeivi \xc5\xa1e en glavobol in no\xc4\x8de vzeti zdravil proti bole\xc4\x8dinam. Ker verjame da so \xc5\xa1tevilo in glavoboli povezani, se posku\xc5\xa1a zbrati na \xc5\xa1tevilo prek bole\xc4\x8dine. Ko omedli, vidi sebe kako stoji v beli praznini in ponavlja \xc5\xa1tevke \xc5\xa1tevila. Ni razvidno ali stoji pred bogom ali pa je vizija le ena od njegovih du\xc5\xa1evnih stisk. Vizija se prekine in Max objema svojo lepo sosedo, ki se izka\xc5\xbee kot iluzija. Max stoji sam in se znajde v svojem stanovanju. Ne more ve\xc4\x8d in si po\xc5\xa1koduje desno sence, kjer verjame da se nahaja njegov matemati\xc4\x8dni genij. Ali se to res zgodi, ostane odprto. Kasneje Max sedi v parku na klopi in razkrije, da ni ve\xc4\x8d sposoben zapletenih mentalnih ra\xc4\x8dunov. V miru opazuje drevesa, ki migljajo v vetru.'